सालोन बी में तालाब में मिला नवजात बच्ची का शव, पुलिस जांच में जुटी
दतिया | पंडोखर थाना क्षेत्र के सालोन बी में सामुदायिक स्वास्थ्य केंद्र के सामने स्थित पनुआ तालाब में सोमवार शाम चार-पांच दिन की नवजात बच्ची का शव पड़ा मिला। नवजात बच्ची के शव को कुत्तों ने क्षत विक्षत हालत में कर दिया। सूचना मिलते ही पंडोखर थाना पुलिस घटना स्थल पर पहुंची और शव को निगरानी में लेकर पीएम के लिए भेजा। अतिरिक्त पुलिस अधीक्षक जयवीर सिंह भदौरिया ने बताया सोमवार शाम लगभग पांच बजे सूचना मिली थी कि सालोन बी में तालाब के पास चार-पांच दिन की नवजात बच्ची का शव पड़ा है। पुलिस ने शव को निगरानी में लेकर पीएम के लिए भेजा।
hin_Deva hin_Deva